text: Fængslet for hjemmerøveri
  13 juli 2012 kl. 07.03
  En 18-årig mand fra Vorbasse og en 43-årig mand uden fast bopæl er varetægtsfængslet i to uger. De sigtes for et hjemmerøveri og vold mod en 36-årig mand i Vorbasse.
  Begge nægtede sig skyldige ved grundlovsforhøret i Kolding torsdag eftermiddag. De anholdte accepterede dog fængslingen, skriver Vejle Amts Folkeblad. 
  Den 36-årige blev overfaldet i sit rækkehus på Bakkevej i Vorbasse ved 1.30-tiden torsdag. Den 18-årige og den 43-årige blev anholdt på et stisystem i Vorbasse senere på natten. 
  Hjemmet blev gennemrodet. Politiet sigter de to mænd for at have holdt den 36-årige fast, at slå ham flere gange og tage kvælertag på ham. Desuden beskyldes de for at have slået ham med en skammel. 
  Den 36-årige pådrog sig et sæbeøje, hudafskrabninger midt i ansigtet, i hovedbunden og på skuldrene.
  